ሕቶታት ዝበዝሕዎ መዓልቲ ጎንጺ፣ ምምዝባልን ምላሽ መንግስቲ ፌደራልን ማእኸላይ መንግስቲ ኣብ ቀራና መገዲ እቲ ቀንዲ መካትዒ ዓንኬል፡ ኣብቲ ዓንቀጽ ካብ ዝሰፈሩ ሓሙሽተ መሰላት፡ እቲ ቀንዲ ዘካትዕ ብሄር፡ ብሄረሰባትን ህዝብታትን መጻኢ ዕድሎም ባዕሎም ክወስኑ ገደብ ዘይብሉ መሰል ተጠቒሞም፡ ክሳብ ካብቲ ፈደረሽን ብምንጻል ናይ ገዛእ ርእሶም ሃገር ክእውጁ ዘፍቅድ ምዃኑ ይድንግግ። ብሓደ ወገን፡ እቲ ዓንቀጽ ናይ ሃገር መሬታዊ ሓድነት ናብ ፈተና ዘእቱን፣ እቲ ፈደሬሽን ኣብ ክንዲ ምጥንኻር ንምብትታን ዝዕድም ዕቑር ሓደጋታት ዝሓቖፉ ነገረኛ ሓሳብ ዝሓዘ'ዩ ብምባል ዝነቕፍዎ ኣለዉ። ብኻልእ ወገን ድማ፡ ብዙሕነት ኢትዮጵያ ብኣግባቡ ንምትእንጋድ፡ ከምኡ'ዉን ምክብባር ዝዓሰሎ ሓቢርካ ናይ ምንባር ባህሊ ንምዕባይ፡ ብሄራት ርእሶም ክሳብ ምንጻል ዝኸይድ ውሕስነት ምሃብ ዉሕልና'ዩ ብምባል ንዓንቀጽ 39 ዝወድሱ'ዉን መሊኦም'ዮም። ኣብዚ ጉዳይ ዘተኮረ፡ ዓንቀጽ 39" ዝብል መጽሓፍ ዝጸሓፈ በዓል ሞያ ሕጊ ኣቶ ውብሸት ሙላት፡ ኣብ ክሊ እቲ ዓንቀጽ ዝለዓል ክትዕ፡ ንክልተ ዓሰርተታት ዓመታት ከምዝቐጸለን ድምጺ ህዝበ ዉሳነ ዝጠልብ ዕዮ ገዛ ከምዘሎ ዘመላኽትን'ዩ ይብል። "ህዝቢ ክሰማማዓሉ ምግባር እቲ ዝሓሸ ኣማራጺ'ዩ ነይሩ" ይብል ኣቶ ውብሸት ምስ ቢቢሲ ኣብ ዝገበሮ ቃለ መጠይቕ። "ክጅመር እንከሎ'ውን፡ ኣብ መንጎ ነቲ ቅዋም ዝነደፉን፡ ድሒሮም ዘጽደቑዎን ክሳብ ክንድቲ ዝኣክል ኣፈላላይ እንተድኣ ኔርዎም፡ ናብ ህዝቢ ብምምጻእ ህዝቢ ክዉስን ክግበር ነይርዎ። ድሒሩ እቲ ቅዋም ድሕሪ ምጽዳቑ'ውን እዚ ክግበር ይከኣል ነይሩ"። ምንጻል ንምንታይ ኣድለየ?
